**Capricioasă ca o poezie**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Pe buze-am prins o lacrimă albastră

Şi-am sărutat piciorul tău de floare,

E noapte-ntr-un poem lipsit de soare,

Dar primăvară-n poezia noastră

Ne-a înflorit pe chip surâsul magic,

Caligrafii de vers brodat cu rouă,

Magnolii albe ce surâd când plouă

Sfidând trecutul altădată tragic.

Capricioasa mea eşti răsfățată

De ghiocei şi mofturi în iubire,

Trimit cocorii să îţi dea de știre,

Că vom trăi un vis ca niciodată.

- Trimite-mi solii dragostei, iubite,

‘i-aştept pe-alei, acolo, în poiana

Unde mi-ai spus: „Ascultă, Liliana,

Destinele de mult ne-au fost ursite

Să se-ntâlnească-n versuri ne-ntâmplate,

Încodeiate-n rouă şi lumină...”

Aşa a fost, carnală, sanguină

Şi-un suflet împărţit în jumătate

Ca un blestem, povestea ce ne leagă,

Dar te trăiesc intens, cu bucurie,

Capricioasă ca o poezie,

Trimite-mi soli să-mi spună de-ţi sunt dragă!

Ioan Grigoraș Liliana Trif